Viktor Ĉernomirdin

Viktor Stepanoviĉ ĈERNOMIRDIN (, la ‏ 9-an de aprilo, 1938 — la 3-an de novembro 2010) estis rusia ŝtatisto, kiu funkciis kiel la dua Ĉefministro de la Rusia Federacio post la dissolvo de Sovetunio, dum la prezidanteco de Boris Jelcin, de 1992 ĝis 1998.

Li faris gravan kontribuon al la transiro de planita ekonomio al merkata ekonomio en rusa politiko. Ĉernomirdin estis konata en Rusio kaj ruslingvaj landoj pro sia unika lingvostilo.

 Vivo kaj politika kariero 
Viktor Ĉernomirdin naskiĝis en vilaĝo en la Orenburga provinco kaj estis filo de ŝoforo.

Fininte la faklernejon, li eklaboris en la loka fabriko de la naftoindustrio. Post la militservo de 1957 ĝis 1960, Post regula instruado, li laboris ĝis 1962 en la naftrafinado en Orsk kiel maŝinisto. Li tiam faris la alirekzamenon al la Teknika Faka Kolegio en Kujbiŝev (poste Samara) kaj studis tie ĝis 1966. En 1972, post pliaj studoj en la Tutsovetia Malproksima Teknika Universitato, Ĉernomirdin ankaŭ iĝis pli alta inĝeniero.

Post diplomiĝo, li eklaboris en la partia aparato. En 1979 li translokiĝis al Moskvo. Tra la jaroj li progresis en kelkaj administraj postenoj kaj de 1985 ĝis 1989 li estis la ministro de la gasindustrio en la registaro de Sovetunio. Ĉernomirdin estis unu el la subtenantoj de la privatigpolitiko. En 1989 li fondis Gazprom privatigante la sovetian Ministerion pri Gasindustrio  .

La 30-an de majo 1992 li estis nomumita vicĉefministro de la registaro de Jegor Gajdar . La 14-an de decembro 1992 li estis nomumita Ĉefministro de Rusio kaj daŭrigis la politiko de la antaŭ registaro . En 1995, li estis la estro de la partio Nia Hejmo — Rusio, kiu gajnis 10% en la voĉdonoj al Ŝtata Dumao. La 10-an de aŭgusto 1996, li estis renomumita al la posteno de ĉefministro. En marto 1998, la registaro disfalis kaj Boris Jelcin, kiu fidis lin multe, ne sukcesis pasigi sian kandidatecon por la posteno de ĉefministro en Dumao por la trian fojon, pro la opozicio de la plej multaj membroj de la malsupra ĉambro.

La 5an ĝis la 6an de novembro 1996, kiam Jelcin spertis kriz-kirurgio, rezulte la potencojn de la prezidanto de Rusio estis provizore transdonitaj al Ĉernomirdin, kiu funkciis kiel ĉefministro tiutempe Decree of President of Russian Federation No. 1378 of 19 September 1996; Temporary discharge of duty of President of Russian Federation .

 Diplomatia kariero 
En 1999 li estis nomumita la speciala reprezentanto de prezidanto Boris Jelcin en Jugoslavio. De 2001 ĝis 2009 Ĉernomirdin funkciis kiel la ambasadoro de la Rusia Federacio en Ukrainio . Interalie, li funkciis por la reganta partio Unueca Rusio kaj ankaŭ servis kiel konsilisto de la Prezidanto de Rusio .
eta|200x200ra|poŝtmarko eldonita de la rusia Poŝto en 2013 prezentanta Ĉernomirdin 
Li mortis en Moskvo, post grava malsano, kaj estis entombigita en Novodeviĉe-tombejo Chernomyrdin's funeral will be live broadcast  rbc.ru.

 Heredaĵo 
Ĉernomirdin estis konata pro unika parolmaniero, plena de internaj kontraŭdiroj kaj kreivaj uzoj de rusa sintakso, riĉa je multoblaj signifoj, kiu iĝis bonkonata en Rusio kaj en rusparolantaj landoj. En multaj kazoj, liaj sloganoj fariĝis ĉiutagaj esprimoj  . Unu el liaj plej memorindaj diraĵoj, kiu eĉ estis kaptita en la rusa parollingvo, estas: "Ni deziris kiel eble plej bone, sed ni ricevis la samon kiel ĉiam." () Мы хотели как лучше... , a story of the main Chernomyrdin's proverb by Konstantin Dushenko, an aphorism collector (in Russian)]

Rusia glacirompilo Viktor Ĉernomirdin konstruita en 2020 estis nomita laŭ li.

 Referencoj 

 Eksteraj ligiloj 

 Viktor Stepanovich Chernomyrdin de La Columbia Encyclopedia, Sesa Eldono 2007 kaj rilataj artikoloj
 Man in the News; Kremlin's Technocrat: Viktor Stepanovich Chernomyrdin De Steven Erlanger The New York Times la 15an de decembro 1992.

Kategorio:Mortintoj en 2010
Kategorio:Naskiĝintoj en 1938
Kategorio:Rusiaj politikistoj
Kategorio:Ĉefministroj de Rusio
Kategorio:Gazpromo